**Facultatea DE STOMATOLOGIE**

**Programul de studii 0911.1 STOMATOLOGIE**

**DEPARTAMENTUL DE pEDIATRIE**

|  |  |  |  |
| --- | --- | --- | --- |
| APROBAT la ședința Comisiei de Asigurare a Calității și Evaluării Curriculare în Stomatologie  Proces verbal nr. din  Președinte, dr. șt. med., conf. univ.  Elena Stepco \_\_\_\_\_\_\_\_\_\_\_\_\_\_\_\_\_ | | APROBAT la ședința Consiliului Facultății  de Stomatologie  Proces verbal nr. din  Decanul Facultății, dr.șt.med., conf.univ.  Oleg Solomon \_\_\_\_\_\_\_\_\_\_\_\_\_\_\_\_\_ | |
| APROBAT la ședința Departamentului de Pediatrie  Proces verbal Nr. 1 din 06.09.2023  Șef Departament Pediatrie, dr. hab.șt.med.,  profesor universitar Ninel Revenco \_\_\_\_\_\_\_\_\_\_\_\_\_\_\_ | |

**CURRICULUM**

DISCIPLINA **Pediatria**

**Studii integrate**

Tipul cursului: **Disciplină obligatorie**

Curriculum elaborat de colectivul de autori:

Ninel Revenco, dr. hab.șt.med., prof. universitar

Ala Donos, dr. hab.șt.med., prof. universitar

Svetlana Șciuca, dr. hab.șt.med., prof. universitar

Tatiana Raba, dr. hab.șt.med., conf. universitar

Ala Holban, dr. șt.med., conf. universitar

Petru Martalog, dr. șt.med., conf. universitar

Chişinău, 2023

1. **PRELIMINARII**

* ***Prezentarea generală a disciplinei: locul şi rolul disciplinei în formarea competenţelor specifice ale programului de formare profesională / specialităţii***

Pediatria reprezintă una dintre disciplinile de bază în pregătirea universitară a medicilor. Vârsta copilăriei este particulară în evoluţia biologică a omului, ea începe odată cu naşterea şi se termină cu perioada de adolescenţă. Caracterul esenţial al vârstei este procesul complex de creştere şi dezvoltare. Studierea pediatriei la etapa universitară va permite viitorului specialist însuşirea abilităţilor necesare pentru aprecierea particularităţilor anatomo-fiziologice ale copilului în raport cu vârsta, particularităţilor de examinare ale copilului în raport cu vârsta, aprecierea stării sănătăţii fizice şi neuropsihice, acordarea de îngrijiri şi alimentaţie copilului, însuşirea metodelor contemporane de diagnostic, tratament şi profilaxie a diverselor patologii la copii, acordarea ajutorului de urgenţă copiilor în stare critică, însuşirea elementelor de profilaxie, supraveghere a copilului sănătos şi bolnav.

* ***Misiunea curriculumului (scopul) în formarea profesională***

**Misiunea** curriculumului este formarea de bază, academică a viitorului specialist în domeniul Pediatriei pentru sistemul de sănătate din republică conform standardelor naționale și internaționale, promovarea educației, valorilor general-umane, a deontologiei și bioeticii.

***Scopul disciplinei***: studierea şi însuşirea de către studenţi a noţiunilor de bază referitor la particularităţile anatomo-funcţionale ale organismului copilului în raport cu vârsta, principiile de colectare a unei anamneze, mecanismelor şi factorilor care influenţează creşterea şi dezvoltarea normală somatică şi psihică a copilului, efectuarea unui examen clinic obiectiv general, aprecierea dezvoltării fizice şi neuro-psihice la copil de diferite vârste, aprecierea raţiei alimentare a copilului, vacciniprofilaxia; etiologia, diagnosticul, tratamentul, profilaxia diverselor patologii la copii şi rolul lor în afecţiunile dentare la om; recunoaşterea semnelor generale de pericol şi acordarea de asistenţă medicală de urgenţă în stări critice la copil.

* **Limbile de predare a disciplinei:** română, engleză.
* **Beneficiari:** studenții anului IV, facultatea de Stomatologie

1. **ADMINISTRAREA DISCIPLINEI**

|  |  |  |  |
| --- | --- | --- | --- |
| Codul disciplinei | | S.07.O.069 | |
| Denumirea disciplinei | | **Pediatria** | |
| Responsabil de disciplină | | Dr. hab.șt.med., profesor Ninel Revenco | |
| Anul | **IV** | Semestrul | **VII** |
| Numărul de ore total, inclusiv: | | | **60** |
| Curs | **10** | Lucrări practice | **10** |
| Seminare | **10** | Lucrul individual | **30** |
| Forma de evaluare | **E** | Numărul de credite | **2** |

1. **Obiectivele de formare în cadrul disciplinei**

# *La finele studierii disciplinei studentul va fi capabil:*

# *La nivel de cunoaştere şi înţelegere:*

1. Să cunoască particularităţile anatomo-fiziologice, funcţionale, morfologice la copil în raport cu vârsta.

2. Să definească legile creşterii şi dezvoltării copilului, factorii care influenţează creşterea şi dezvoltarea.

3. Să cunoască principiile de alimentaţie ale copilului sănătos şi copilului bolnav de diferite vârste.

4. Să înţeleagă noţiunile de bază din patologia pediatrică uzuală.

5. Să cunoască principiile de bază ale patologiei pediatrice: etiologia, patogenia, manifestările clinice tipice ale bolilor la copii, principiile de diagnostic, tratament şi profilaxie ale acestor boli.

7. Să cunoască urgenţele majore în pediatrie.

8. Să cunoască metodele de prevenire a bolilor la copii.

9. Să cunoască calendarul de imunizare a copiilor în RM.

# *La nivel de aplicare:*

1. Completarea actelor medicale curente: fişa de observaţie, evidența zilnică.
2. Colectare a unei anamneze (interviu) pacientului pediatric.
3. Măsurări antropometrice cu aprecierea dezvoltării fizice copilului de diferite vârste.
4. Efectuarea examenului clinic obiectiv general şi pe aparate la copil de diferite vârste.
5. Aprecierea statusului nutriţional a copilului, prescrierea raţiei alimentare corecte la copil pe grupe de vârste.
6. Recunoaşterea semnelor vitale, a simptomelor şi semnelor de boală, sindroamelor majore din patologia copilului, formularea unui diagnostic clinic definitiv conform clasificaţiilor existente.
7. A indica şi interpreta rezultatele analizelor de laborator (clinice, biochimice, imunologice, bacteriologice), rezultatele investigaţiilor instrumentale, imagistice etc.
8. A indica tratament general şi medicamentos copilului conform diagnosticului stabilit, măsuri de prevenire şi reabilitare.
9. Educaţia pentru sănătate a mamelor.
10. Acordarea asistenţei medicale de urgenţă copilului în stare critică. Studentul trebuie să cunoască și să aplice următoarele cunoștințe și abilități practice:

* Să posede tehnica masajului cardiac extern la copil;
* Să poată identifica starea de şoc la copil;
* Să recunoască stopul cardio-respirator la copil;
* Să posede etapele evaluării ABC (airway, breathing, circulation);
* Să posede tehnici de „permeabilizare” a căilor aeriene la copil;
* Să posede efectuarea suportului vital de bază pediatric;
* Să posede tehnica de Poziţionare de siguranţă a pacientului critic;
* Să identifice pacientul cu convulsii şi să cunoască (aplice) medicaţia anticonvulsivantă;
* Să acorde asistenţă medicală de urgenţă copilului cu sângerare patologică;
* Să administreze corect medicația în șoc anafilactic.

# *la nivel de integrare:*

1. Să cunoască principiile de bază şi structura funcţională a asistenţei medicale copiilor în RM;
2. Să dezvolte cunoştinţe despre abordarea integrată a copilului sănătos şi bolnav şi a modalităţilor de îngrijire, inclusiv alimentare ca o premisă importantă pentru sănătatea copilului şi a adultului;
3. Să promoveze implementarea noilor cunoştinţe şi practici de îngrijire, pentru dezvoltare adecvată în toate activităţile viitorilor lucrători medicali, părinţi sau îngrijitori de copil;
4. Să aprecieze şi să evalueze rolul diverşilor factori exogeni şi endogeni în promovarea unui mod de viaţă sănătos;
5. Să fie apt de a evalua şi autoevalua obiectiv cunoştinţele în domeniu, de a asimila noile realizări în disciplinele clinice.
6. **Condiţionări şi exigenţe prealabile**

Pediatria este o disciplină clinică de bază, reprezintă terenul propice pentru integrarea şi implementarea cunoştinţelor fundamentale (anatomie, fiziologie umană, fiziopatologie, microbiologie, igienă, semiologie medicală etc.) în practica clinică, la fel integrarea cu alte disciplini – boli infecţioase, medicina internă etc. Pentru însuşirea bună a disciplinei sunt necesare cunoașterea limbii de predare, competențe digitale (utilizarea internetului, procesarea documentelor, tabelelor electronice și prezentărilor, utilizarea programelor de grafică), abilitatea de comunicare și lucru în echipă, calități ca toleranță, compasiune, autonomie.

1. **TEMATICA ŞI REPARTIZAREA ORIENTATIVĂ A ORELOR**

***Cursuri (prelegeri), lucrări practice/ seminare și lucru individual***

| Nr.  d/o | ТЕМА | Numărul de ore | | | |
| --- | --- | --- | --- | --- | --- |
| Prele  geri | Semi-  narii | Prac-  tică | Indivi  dual |
|  | Ocrotirea sănătăţii mamei şi copilului în Republica Moldova. Indicii sănătăţii copiilor. Supravegherea medicală a copiilor în Republica Moldova. Perioadele copilăriei- caracteristica şi semnificaţia lor. Particularităţile creşterii şi dezvoltării copiilor la diferite vârste. Aprecierea şi evaluarea dezvoltării fizice şi neuro-psihice la copii. Creşterea osoasă. Anamneza-principii metodologice, obiective şi particularităţi în pediatrie. Simptomele generale. Examenul obiectiv. Tehnică şi metode clasice de examen fizic: inspecţie, palpare, percuţie, auscultaţie. Inspecţia generală a copilului. Imunoprofilaxia copiilor. Foaia de observaţie clinică. | 2 | 2 | 2 | 3 |
|  | Elemente de nutriţie pediatrică: nevoi energetice, nutritive, metabolism.  Alimentaţia naturală şi avantajele ei. Tehnica alăptării la sân (poziţionare,  aplicare). Diversificarea alimentaţiei sugarului: indicaţii, reguli şi cronologia  de întroducere a alimentelor de diversificare. Insemnătatea alimentaţiei raţionale în dezvoltarea şi erupţia dentară la copii. Alimentaţia mixtă şi artificială a sugarului. Alimentaţia copiilor după un an. Importanţa alimentaţiei adecvate vârstei în dezvoltarea şi maturizarea aparatului maxilofacial. Bolile de nutriţie ale copilului: rahitismul carenţial. Etiologia. Patogenia. Tabloul clinic. Diagnosticul pozitiv. Principii de tratament. Rolul hipovitaminozelor în afecţiunile dentare la copil. Profilaxia bolilor de nutriţie la copil. | 2 | 1 | 2 | 3 |
|  | Particularităţile morfo-funcţionale ale sistemului respirator la copii. Afecţiuni  acute respiratorii la copii: infecţii acute ale căilor respiratorii la copil- rinite,  laringite, sinuzite, stomatite, bronşitele, pneumonia acută la copii. Etiologia. Patogenia. Tabloul clinic. Diagnosticul pozitiv. Principii de tratament.  Profilaxia. Rolul focarelor cronice de infecţie în apariţia şi evoluţia maladiilor  respiratorii la copii, în dezvoltarea şi maturizarea aparatului maxilofacial. | 1 | 1 | 2 | 3 |
|  | Particularităţile morfo-funcţionale ale sistemului digestiv la copii. Semiologia  afecţiunilor sistemului digestiv la copii de diferite vârste. Afecţiuni acute şi  cronice digestive la copii (gasrtita, gastroduodenita, boala ulceroasă, pancreatita, colecistita): etiologie, principii de diagnostic, tratament, profilaxie. Rolul lor în afecţiunile dentare la copil. | 2 | 1 | 2 | 3 |
|  | Particularităţile morfo-funcţionale ale sistemului reno-urinar la copii.  Semiologia afecţiunilor sistemului reno-urinar la copii. Infecţia căilor urinare.  Principii de diagnostic şi tratament. Profilaxia afecţiunilor renourinare la copii.  Rolul afecţiunilor cronice ale aparatului renourinar în patologia sistemului osos. |  | 1 | 2 | 4 |
|  | Caracteristica morfo – funcţională a sistemului cardiovascular la copii. Febra  reumatismală. Particularităţile manifestărilor clinice, diagnostic, principii de  tratament şi profilaxie. | 1 | 1 | 2 | 3 |
|  | Particularităţile anatomo – fiziologice ale sistemului hematopoetic şi imun la  copii.Sindromul anemic şi hemoragic la copii | 1 | 1 | 2 | 3 |
|  | Urgenţe majore în pediatrie. Aprecierea semnelor de pericol pentru viaţa  copilului. Stările de urgenţă la copii: tactica medicului în sindromul convulsiv,  hipertermic, şoc anafilactic, hipotermic, sindrom hemoragic. | 1 | 1 | 2 | 3 |
| **Total** | | **10** | **9** | **16** | **25** |

**VI. MANOPERE PRACTICE ACHIZIȚIONATE LA FINELE DISCIPLINEI**

**Manoperele practice esențiale obligatorii sunt:**

* Completarea actelor medicale curente: fişa de observaţie, evidența zilnică.
* Măsurări antropometrice (talie, greutate, perimetre cranian și toracic) cu aprecierea dezvoltării fizice copilului de diferite vârste.
* Completarea și interpretarea nomogramelor de creștere (talie, greutate, perimetre) la copil.
* Colectarea și evaluarea unei anamneze (interviu) cu elaborarea unei concluzii pacientului

pediatric.

* Efectuarea unui examen clinic obiectiv general şi pe sisteme la copil de diferite vârste (inspecție, palpare, percuție, auscultație).
* Aprecierea dezvoltării psihomotorii la copil în funcție de vârstă.
* Aprecierea statusului nutriţional a copilului de diferite vârste.
* Recunoaşterea/aprecierea semnelor vitale, a simptomelor şi semnelor de boală, sindroamelor majore din patologia copilului.
* Elaborarea planului de investigații de laborator suplimentare: clinice, biochimice, bacteriologice, imunologice.
* Interpretarea rezultatelor analizelor de laborator, investigațiilor instrumentale, imagistice.
* Formularea unui diagnostic clinic definitiv conform clasificaţiilor existente (CIM-X).
* Elaborarea planului de tratament general şi medicamentos copilului conform diagnosticului stabilit, măsuri de prevenire şi reabilitare.
* Recunoașterea semnelor generale de pericol la copil.
* Acordarea asistenţei medicale de urgenţă copilului în stare critică.

1. Să recunoască stopul cardio-respirator la copil
2. Să posede etapele evaluării ABC (airway, breathing, circulation)
3. Să posede tehnici de „permeabilizare” a căilor aeriene la copil
4. Să posede manevrele suportului vital bazal pediatric în raport cu vârsta;
5. Să posede tehnica masajului cardiac extern la copil în raport cu vârsta;
6. Să posede tehnica de ventilare cu balon cu mască la copil în raport cu vârsta;
7. Să posede tehnica Oxigenoterapiei pe canula nazală, balon şi mască facială
8. Să administreze medicația în șoc anafilactic
9. Să identifice pacientul cu convulsii şi să cunoască (aplice) medicaţia anticonvulsivantă
10. Să posede tehnicile de dezobstruare a căilor aeriene în aspirație de corp străin.
11. **OBIECTIVE DE REFERINŢĂ ŞI UNITĂŢI DE CONŢINUT**

| **Obiective** | **Unităţi de conţinut** |
| --- | --- |
| **Ocrotirea sănătăţii mamei şi copilului în Republica Moldova. Perioadele copilăriei- caracteristica şi semnificaţia lor. Particularităţile creşterii şi dezvoltării copiilor la diferite vârste. Aprecierea şi evaluarea dezvoltării fizice şi neuro-psihice la copii. Creşterea osoasă. Imunoprofilaxia copiilor.** | |
| * Să definească noţiunile de puericultură, pediatrie, * Să cunoască standardele de supraveghere medicală a copiilor. * Să cunoască caracteristica şi semnificaţia perioadelor copilăriei. * Să cunoască mecanismele şi legile creşterii şi dezvoltarii copilului. * Să cunoască şi să aplice principiile şi metodele de evaluare a dezvoltarii fizice şi neuro-psihice a copilului. * Să cunoască creşterea osoasă a copilului. * Să cunoască calendarul naţional de vaccinare. | Definiţiile puericulturii şi pediatriei. Copilul sănătos. Standardele de supraveghere medicală a copiilor.  Caracteristicile perioadelor copilăriei.  Legile şi mecanismul creşterii şi dezvoltării copilului.  Metode de apreciere şi evaluare a dezvoltării fizice, dezvoltării neuro-psihice a copilului.  Maturaţia osoasă, pubertară. Diagnosticul dezvoltării fizice.  Examenul obiectiv general la copil.  Anamneza-principii metodologice în pediatrie.  Imunoprofilaxia copiilor. Calendarul de vaccinare. |
| **Nutriţia şi alimentaţia copilului şi adolescentului** | |
| * Să cunoască nevoile energetice, nutritive cantitative şi calitative la copii în funcţie de vârstă. * Să cunoască principiile alimentaţiei naturale, artificiale şi mixte a sugarului. * Să cunoască principiile alimentaţiei diversificate (complementare). * Să cunoască principiile de alimentare a copiilor preşcolari, şcolari. * Să demonstreze abilităţi de efectuare a calculului alimentar, prescrierea raţiei alimentare corecte la copil pe grupe de vârste. * Să cunoască importanţa alimentaţiei adecvate vârstei în dezvoltarea şi maturizarea aparatului maxilofacial. | Particularităţile nutriţiei şi metabolismului la copil, nevoi nutritive cantitative şi calitative şi rolul lor în organism; factori plastici, factori energetici, factori biocatalitici ai alimentaţiei.  Alimentaţia naturală – avantajele, compoziţia laptelui uman, tehnica alăptării.  Alimentaţia diversificată (complementară) a sugarului: principii, indicaţii, tehnica alimentaţiei diversificate.  Alimentaţia artificială şi mixtă: principii, formule de lapte pentru copii, tehnica alimentaţiei artificiale.  Principiile de alimentare a copiilor preşcolari, şcolari: constituirea raţiei alimentare, necesităţile fiziologice, spectrul de produse, volum, regimul. Alimente interzise. Efectuarea calculului alimentar.  Rolul alimentaţiei adecvate vârstei în dezvoltarea şi maturizarea aparatului maxillofacial la copii. |
| **Patologia copilului de vârstă mică** | |
| * Să cunoască particularităţile febrei şi sindromul hipertermic la copii. Convulsiile febrile la copii * Să cunoască metabolismul vit.D, Ca şi P, rolul lor în sănătatea sistemului osos. * Să cunoască Rahitismul carenţial la copii. Etiologia. Patogenia. Tabloul clinic. Diagnosticul pozitiv. Principii de tratament. * Să cunoască rolul hipovitaminozelor în afecţiunile dentare la copil. Profilaxia bolilor de nutriţie la copil. * Să cunoască particularităţile anatomo-fiziologice ale sistemului imun la copii, imunodefriciențele primare și secundare la copii. * Să cunoască dereglările cronice ale nutriţiei la copii: malnutriţia la copil. | Febra şi sindromul hipertermic la copii. Convulsiile febrile la copii.  Rahitismul carenţial la copii. Metabolismul vit.D, Ca şi P.  Particularităţile anatomo – fiziologice ale tegumentelor, mucoaselor şi fanerelor, ţesutului adipos subcutanat la copii conform vârstei.  Particularităţile anatomo-fiziologice ale sistemului imun la copii. Semiologia afecţiunilor sistemului imun la copil. Imunodefriciențele primare și secundare la copii.  Dereglări cronice ale nutriţiei la copii.  Malnutriţia la copii. |
| **Bolile aparatului respirator la copii** | |
| * Să cunoască particularităţile anatomo-fiziologice şi metodele de examinare clinică şi paraclinică ale aparatului respirator la copii. * Să definească sindroamele principale de afectare ale sistemului respirator la copii. * Să cunoască particularităţile etiologice, patogenetice ale infecţiilor acute de căi respiratorii superioare la copil: rinofaringita, laringitele, bronşita acută, bronşita obstructivă. * Să cunoască particularităţile etiologice, patogenetice ale afecţiunilor acute ale parenhimului pulmonar la copil * Să cunoască şi să aplice metodele de tratament al maladiilor bronhopulmonare la copii. * Să cunoască rolul focarelor cronice de infecţie în apariţia şi evoluţia maladiilor respiratorii la copii, în dezvoltarea şi maturizarea aparatului maxilofacial. | Particularităţile anatomo-fiziologice, metodele de examinare clinică şi paraclinică ale aparatului respirator la copii, semiologia şi sindroamele principale de afectare ale sistemului respirator la copii.  Infecţiile acute de căi respiratorii superioare la copil: rinofaringita, laringitele, epiglotita, crupul, amigdalita.  Bronşitele la copii. Bronşita acută. Bronşiolita. Bronşita obstructivă.  Pneumoniile comunitare la copii.  Principiile de diagnostic pozitiv şi diagnosticul diferenţial în maladiile aparatului respirator la copii.  Principiile şi particularităţile de tratament diferenţiat în în maladiile aparatului respirator la copii.  Principiile de profilaxie a maladiilor aparatului respirator la copii. |
| **Bolile sistemului hematopoietic la copii** | |
| * Să cunoască particularităţile anatomo-fiziologice ale sistemului hematopoietic la copii. * Să cunoască semiologia şi sindroamele majore de afectare ale sistemului hematopoietic la copil. * Să cunoască particularităţile etiologice, patogenetice ale sindromului anemic la copil. * Să cunoască particularităţile etiologice, patogenetice ale sindromului hemoragic la copil. * Să cunoască şi să aplice metodele de tratament al maladiilor sistemului hematopoietic la copii. | Particularităţile anatomo-fiziologice, semiologia şi sindroamele majore de afectare ale sistemului hematopoietic la copil.  Anemia fierodeficitară la copii.  Purpura trombocitopenică imună.  Hemofilia A.  Principiile de diagnostic pozitiv şi diagnosticul diferenţial în diatezele hemoragice la copil  Principiile şi particularităţile de tratament în diferite forme de diateze hemoragice la copil. |
| **Bolile sistemului renourinar la copii** | |
| * Să cunoască particularităţile anatomo-fiziologice ale sistemului renourinar la copii. * Să cunoască semiologia şi sindroamele majore de afectare ale sistemului reno-urinar. * Să cunoască şi să aplice metodele de laborator, instrumentale, imagistice de diagnostic al copiilor cu infecţia tractului urinar, cu glomerulonefrite acute şi cronice. * Să cunoască şi să aplice metodele de tratament al maladiilor sistemului renourinar la copii. * Să cunoască rolul maladiilor sistemului renourinar în afecţiunile dentare la copil. | Particularităţile anatomo-fiziologice ale sistemului renourinar la copii.  Semiologia afecţiunilor sistemului reno-urinar.  Infecţia tractului urinar la copii: cistitele la copii, pielonefrita la copii. Principiile de diagnostic pozitiv şi diagnosticul diferenţial în infecţia tractului urinar la copii. Principiile de tratament diferenţiat în diferite forme de infecţie a tractului urinar la copii.  Glomerulonefrita acută poststreptococică la copii.  Sindroamul nefrotic idiopatic la copil.  Principiile de diagnostic pozitiv, tratament în glomerulonefrite la copii. |
| **Bolile sistemului digestiv la copii** | |
| * Să cunoască particularităţile anatomo-fiziologice ale sistemului digestiv la copii. * Să cunoască particularităţile etiologice, patogenetice, principiile şi particularităţile diagnosticului clinic al afecţiunilor sistemului digestiv la copii. * Să cunoască şi să aplice metodele de laborator, instrumentale, imagistice de diagnostic al copiilor cu afecţiuni ale sistemului digestiv. * Să cunoască şi să aplice metodele de tratament specific şi general al maladiilor sistemului digestiv la copii. * Să înţeleagă şi să aplice principiile de profilaxie a afecţiunilor sistemului digestiv. * Să cunoască rolul maladiilor sistemului digestiv în afecţiunile dentare la copil. | Particularităţile anatomo-fiziologice ale sistemului digestiv la copii de diferite vârste.  Metode de examinare clinică examinări complementare ale sistemului digestiv la copil.  Malabsorbţia intestinală la copii. Boala Celiacă. Fibroza chistică. Intoleranţa la lactoză.  Gastritele, gastroduodenitele la copii. Ulcerul gastric şi duodenal la copii.  Pancreatitele acute şi cronice la copii.  Hepatitele cronice la copii.  Principiile de diagnostic pozitiv şi diagnosticul diferenţial în maladiile sistemului digestiv la copii.  Principiile şi particularităţile de tratament diferenţiat în diferite maladii ale sistemului digestiv la copii.  Rolul maladiilor sistemului digestiv în afecţiunile dentare la copil. |
| **Bolile sistemului cardiovascular la copii** | |
| * Să cunoască particularităţile anatomo-fiziologice ale sistemului cardiovascular la copii. * Să cunoască particularităţile etiologice, patogenetice, principiile şi particularităţile diagnosticului clinic al afecţiunilor sistemului cardiovascular la copii. * Să cunoască şi să aplice metodele de laborator, instrumentale, imagistice de diagnostic al copiilor cu afecţiuni ale sistemului cardiovascular. * Să cunoască şi să aplice metodele de tratament al maladiilor sistemului cardiovascular la copii. * Să cunoască rolul maladiilor sistemului cardiovascular în afecţiunile dentare la copil. | Particularităţile anatomo - fiziologice ale sistemului cardiovascular la copil.  Semiologia afecţiunilor sistemului cardio-vascular şi sindroamele principale de afectare.  Malformaţii cardiace congenitale.  Miocarditele acute şi cronice la copil.  Principiile de diagnostic pozitiv şi diagnosticul diferenţial în maladiile sistemului cardiovascular la copii.  Principiile şi particularităţile de tratament diferenţiat în maladiile sistemului cardiovascular la copii.  Rolul maladiilor sistemului cardiovascular în afecţiunile dentare la copil. |
| **Urgențe majore în pediatrie.** | |
| * Să cunoască organizarea ajutorului medical de urgenţă pentru copii. * Să cunoască noţiunea de urgenţă pediatrică majoră, stările care necesită ajutor medical urgent * Să cunoască particularităţile anatomo- fiziologice a copiilor ce predispun la dezvoltarea stărilor urgente. * Să cunoască şi să aplice suportul vital bazal în pediatrie. * Să cunoască şi să aplice ABC-ul resuscitării cardiorespiratorii la copil. * Să cunoască şi să aplice principiile de profilaxie a stărilor ctitice la copil. | Organizarea ajutorului medical de urgenţă pentru copii.  Principiile de acordare a asistenţei medicale de urgenţă: noţiunea de triaj, activitate în echipă, particularităţi diagnosticoterapeutice.  Recunoaşterea pacientului în stare critică, a stopului cardiorespirator (SCR) şi a stărilor ce determină SCR.  Acordarea asistenţei medicale de urgenţă copilului în stare critică.  Tehnicile Suportul vital bazal în pediatrie.  Administrarea medicamentelor în stopul cardiorespirator, şoc, febră, convulşii, şoc anafilactic.  Acordarea asistenţei medicale de urgenţă copilului cu hemoragie acută. |

1. **COMPETENŢE PROFESIONALE (SPECIFICE) (CP) ȘI TRANSVERSALE (CT) ŞI FINALITĂŢI DE STUDIU**

* **Competențe profesionale (CP)**
* CP1.Cunoașterea temeinică a particularităților de structură, dezvoltare și funcționare a organismului uman în diverse stări fiziologice și patologice.
* CP2. Efectuarea diverselor manopere practice şi procedee pentru realizarea activităților profesionale specifice specialității stomatologie pe baza cunoştinţelor din ştiinţele fundamentale;
* CP3. Elaborarea planului de diagnostic, tratament și reabilitare în diverse situații patologice şi selectarea procedeelor terapeutice adecvate pentru acestea, inclusiv acordarea asistenței medicale de urgență; CP4.Utilizarea tehnicelor medicale, investigațiilor instrumentale și de laborator, a tehnologiilor digitale pentru rezolvarea sarcinilor specifice conduitei terapeutice a pacientului;
* CP5. Planificarea, coordonarea şi efectuarea activităților de promovare a sănătății și a măsurilor profilactice pentru îmbunătățirea sănătății la nivel individual și comunitar, stabilirea și aplicarea planurilor de dispensarizare complexe, aplicabile în colectivitățile școlare și preșcolare;
* CP6. Aplicarea standardelor profesionale de evaluarea şi asigurarea calităţii serviciilor stomatologice în relaţie cu manoperele, procedeele și tratamentele asociate.
* **Competențe transversale (ct)**
* CT1. Aplicarea standardelor profesionale de evaluare, acționarea conform eticii profesionale, precum și prevederilor legislației în vigoare. Promovarea raţionamentului logic, a aplicabilităţii practice, a evaluării şi autoevaluării în luarea deciziilor;
* CT2. Realizarea activităţilor şi exercitarea rolurilor specifice muncii în echipă în diverse instituții medicale. Promovarea spiritului de iniţiativă, dialogului, cooperării, atitudinii pozitive şi respectului faţă de ceilalţi, a empatiei, altruismului şi îmbunătăţirea continuă a propriei activităţi;
* CT3. Evaluarea sistematică a competențelor, rolului și așteptărilor personale, aplicarea autoevaluărilor asupra proceselor învățate, deprinderilor dobândite și necesităților de profesionalizare, utilizarea eficientă a abilităţilor lingvistice, a cunoştinţelor în tehnologiile informaţionale, a competențelor în cercetare şi comunicare, în scopul prestării serviciilor de calitate şi al adaptării la dinamica cerinţelor politicelor în sănătate şi pentru dezvoltarea personală şi profesională.
* **Finalități de studiu**

# La finele studierii disciplinei studentul va fi capabil:

1. Să cunoască particularităţile anatomo-fiziologice, funcţionale, morfologice la copil în raport cu vârsta;
2. Să cunoască principiile de alimentaţie ale copilului sănătos şi copilului bolnav de diferite vârste;
3. Să cunoască evoluţia proceselor fiziologice de creştere şi dezvoltare a copilului, îngrijirea, profilaxia, pediatria socială, comportamentală;
4. Să cunoască particularităţile anamnezei, examenului clinic obiectiv, examenelor paraclinice la copil de diferite vârste;
5. Să cunoască principiile de bază ale patologiei pediatrice: etiologia, patogenia, manifestările clinice tipice ale bolilor la copii, metodele contemporane de diagnostic, tratament şi profilaxie ale acestor boli;
6. Să cunoască indicaţiile şi contraindicaţiile pentru utilizarea metodelor de laborator, instrumentale, imagistice, alte metode de diagnostic în pediatrie;
7. Să cunoască indicaţiile, contraindicaţiile, argumentarea unui tratament etiologic, patogenetic, simptomatic ale bolilor la copii;
8. Să cunoască metodele de prevenire a bolilor la copii, calendarul de imunizare a copiilor în RM.
9. Să posede completarea actelor medicale curente: fişa de observaţie, evidența zilnică.
10. Să aprecieze statusul nutriţional a copilului, prescrierea raţiei alimentare corecte la copil pe grupe de vârste.
11. ­Să posede abilităţi de comunicre cu familia pacientului pentru recomandări și explicații, să promoveze principiile de etică şi deontologie în asistenţa medicală a copilului.
12. Să posede și să aplice acordarea asistenţei medicale de urgenţă copilului în stare critică.
13. Să fie apt de a evalua şi autoevalua obiectiv cunoştinţele în domeniu, de a asimila noile realizări în disciplinele clinice.
14. **LUCRUL INDIVIDUAL AL STUDENTULUI**

|  |  |  |  |  |
| --- | --- | --- | --- | --- |
| **Nr.** | **Produsul preconizat** | **Strategii de realizare** | **Criterii de evaluare** | **Termen de realizare** |
| 1. | Studiul după manual, suport de curs, bibliografie şi notițe | Lecturarea prelegerii, materialul din manual la tema respectivă.  Citirea întrebărilor din temă, care necesită o reflecție asupra subiectului.  De făcut cunoștință şi de selectat sursele informaționale suplimentare la tema respectivă. Citirea textului în întregime, scrierea conținutului esențial. Formularea concluziilor referitoare la importanța temei/ subiectului. Alcătuirea schemei logice a temei, algoritme de diagnostic şi tratament. | Capacitatea de a extrage esențialul;  Abilitatea formării concluziilor;  abilități interpretative; volumul de muncă;  formarea atitudinii personale. | Pe parcursul modulului |
| 2. | Documentare suplimentară pe platformele electronice de specialitate | Platfirmele electronice de specialitate Autoevaluarea on-line, studierea materialelor on-line de pe SITE catedrei, exprimarea opiniilor proprii prin forum și chat | Numărul și durata intrărilor pe SITE,  Capacitatea de a extrage esenţialul,  rezultatele autoevaluărilor,  Calitatea sistematizării materialului obţinut prin activitate proprie. | Pe parcursul modulului |
| 3. | Referat | Analiza surselor relevante bibliografice la tema referatului.  Analiza, sistematizarea şi sinteza informaţiei la tema propusă.  Alcătuirea referatului în conformitate cu cerinţele în vigoare şi prezentarea lui. | Calitatea sistematizării materialului propriu.  Concordanţa informaţiei cu tema propusă.  Coerenţa expunerii şi corectitudinea ştiinţifică.  Prezentarea grafică.  Modalitatea de prezentare. | Pe parcursul modulului |
| 4 | Pregătirea și susținerea prezentărilor orale | Selectarea temei cercetării,  stabilirea planului cercetării, stabilirea termenilor realizării. Stabilirea componentelor proiectului / prezentării PowerPoint – tema, scopul, rezultate, concluzii, aplicații practice, bibliografie. Recenzii colegi.  Recenzii profesori. | Analiza, sinteza, generalizarea datelor obţinute proprii.  Concordanţa informaţiei cu tema rpopusă.  Formarea unui algoritm de cunoaştere în baza concluziilor obţinute.  Prezentarea grafică.  Modalitatea de prezentare. | Pe parcursul modulului |
| 5 | Aplicarea diferitor tehnici de învăţare | * Documentare suplimentară în bibliotecă, * Lucru cu materiale on-line * Studiu după manual * Documentare pe platfirmele electronice de specialitate * Consultaţii * Alte activităţi | Volumul de muncă;  Gradul de pătrundere în esenţa diferotor subiecte.  Nivelul de argumentare ştiinţifică, calitatea concluziilor.  Elemente de creativitate. Demonstrarea înţelegerii problemei.  Formarea atitudinii personale. | Pe parcursul modulului |

1. **sugestii metodologice de predare-învăţare-evaluare**

* ***Metode de predare şi învăţare utilizate***

Disciplina Pediatria este predată în manieră clasică: cu prelegeri şi lecţii practice. La prelegeri va fi citit cursul teoretic de către titularii de curs. La lecţiile practice studenţii discută tema, aplica procedeele de evaluare antropometrică, clinică, morfologică şi funcţională a copilului de toate varstele, vor insuşi tehnicile de ingrijire specifică varstei, imunoprofilaxie şi supraveghere medicală, prescrierea raţiei alimentare adecvate varstei, metodele de diagnostic şi tratament a bolilor la copii. Studenţii efectuază lucrul în secţii unde se ocupă cu curaţia pacienţilor, aprecierea metodelor de diagnostic şi tratament. Se vor utiliza procedee de predare contemporane, inclusiv discuţii şi analize de cazuri clinice, metode interactive, lucrul practic la patul bolnavului, lucrul cu fişele medicale a bolnavilor din staţionar.

* ***Strategii/tehnologii didactice aplicate (specifice disciplinei):***

Prelegerea interactivă, expunerea, conversaţia, dezbaterea, studiu individual, lucru cu manualul şi textul ştiinţific, rezolvarea problemelor de situaţie, practici pe manechin.

* ***Metode de evaluare****(inclusiv cu indicarea modalității de calcul a notei finale).*
* ***Curentă****:* se realizează în conformitate cu formele de evaluare a cunoștințelor studenților aprobate prin control frontal sau/și individual:
* Seminarii cu verificarea cunoştinţelor teoretice şi competenţelor practice prin interviu oral,
* rezolvarea problemelor/exercițiilor,
* prezentări de referate, lucrări individuale,
* activitate la patul pacientului,
* realizarea unor jocuri de rol la subiectele discutate,
* lucrări de control.

**Finală:** examen.

Examenul la Pediatrie (evaluarea sumară) este proba orală. La evaluarea finală nu sunt admişi studenţii cu media anuală sub nota 5, studenţii care nu au recuperat absenţele de la lucrările practice.

Proba orală se efectuează prin oferirea fiecărui student a câte 1 bilet de examenare care conţine 3 subiecte. Proba se notează cu note de la 10 până la 0. Subiectele pentru examene (întrebările) se aprobă la şedinţa departamentului şi se aduc la cunoştinţa studenţilor cu cel puţin o lună până la sesiune.

Pentru ca examenul să fie considerat promovat, studentul trebuie să obţină minimum nota 5, altfel examenul nu este valid.

Nota finală se va alcătui din nota medie anuală (coeficientul 0.5), proba orală (coeficientul 0.5). Notele tuturor etapelor de examinare finală vor fi exprimate în numere conform scalei de notare (conform tabelului), iar nota finală obținută va fi exprimată în număr cu două zecimale, care va fi trecută în carnetul de note. Examenul este promovat cu nota minimă 5, maximă 10.

**Modalitatea de rotunjire a notelor la etapele de evaluare**

|  |  |  |
| --- | --- | --- |
| Grila notelor intermediare (media anuală, notele de la etapele examenului) | Sistemul de notare național | Echivalent  ECTS |
| **1,00-3,00** | **2** | **F** |
| **3,01-4,99** | **4** | **FX** |
| **5,00** | **5** | **E** |
| **5,01-5,50** | **5,5** |
| **5,51-6,0** | **6** |
| **6,01-6,50** | **6,5** | **D** |
| **6,51-7,00** | **7** |
| **7,01-7,50** | **7,5** | **C** |
| **7,51-8,00** | **8** |
| **8,01-8,50** | **8,5** | **B** |
| **8,51-8,00** | **9** |
| **9,01-9,50** | **9,5** | **A** |
| **9,51-10,0** | **10** |

*Neprezentarea la examen fără motive întemeiate se înregistrează ca “absent” şi se echivalează cu calificativul 0 (zero). Studentul are dreptul la 2 susţineri repetate ale examenului nepromovat.*

1. **Bibliografia recomandată:**

***A. Obligatorie:***

1. Pediatrie (manual). Revenco Ninel, Ţurea Valentin, Ciuntu Angela [et al.]; sub redacţia: Ninel Revenco; – Ed. a 2-a. – Chişinău: 2020. 1064 p. ISBN 978-9975-58-240-7.
2. Behrman R., Kliegman R. Nelson Textbook of Pediatrics. 21-th edition, Saunders, 2020.
3. Шабалов Н.П. Детские болезни. Учебник в 2-х томах. Издание 6-е. Санкт-Петербург, 2008.
4. Cursul predat.

***B. Suplimentară***

1. Asistența spitaliciască oferită copiilor. Ghid de conduită pentru cele mai răspândite afecțiuni la copii, Ediția II, Ghid de buzunar. OMS, 2013
2. Butnariu A. Puericultură și pediatrie. Editura Cluj-Napoca, Romănia. 2014
3. Ciofu E., Ciofu C. Esenţialul în pediatrie. A patra ediție. Bucureşti, Amaltea, 2017
4. Sursele electronice.